Document ID: 32009D0110

KOMISIJOS SPRENDIMAS
2009 m. vasario 10 d.
dėl Bendrijos finansinės paramos, skirtos skubių kovos su Niukaslio liga priemonių Vokietijoje 2008 m. išlaidoms atlyginti
(pranešta dokumentu Nr. C(2009) 712)
(Tekstas autentiškas tik vokiečių kalba)
(2009/110/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 3 straipsnio 3 dalį ir 4 straipsnio 2 dalį,
kadangi:
(1)
Niukaslio liga yra užkrečiama virusinė liga, nuo kurios gaišta daug naminių paukščių.
(2)
Kilus Niukaslio ligos protrūkiui, yra pavojus, kad prekiaujant gyvais naminiais paukščiais ar jų produktais ligos sukėlėjas gali pasklisti ne tik kituose tos valstybės narės naminių paukščių ūkiuose, bet ir kitose valstybėse narėse ir trečiosiose šalyse.
(3)
Todėl šios ligos protrūkis gali greitai įgauti epidemijos mastą, dėl kurio paukštininkystės pelningumas galėtų žymiai sumažėti.
(4)
1992 m. liepos 14 d. Tarybos direktyvoje 92/66/EEB (2), nustatančioje Bendrijos Niukaslio ligos kontrolės priemones, nustatytos priemonės, kurių valstybės narės turi imtis nedelsdamos kilus ligos protrūkiui, kad skubos tvarka būtų neleista virusui plisti.
(5)
Sprendime 90/424/EEB nustatytos Bendrijos finansinės paramos, skirtos specialiųjų veterinarijos priemonių, įskaitant skubias priemones, išlaidoms atlyginti, skyrimo procedūros. Pagal šio sprendimo 4 straipsnio 2 dalį valstybės narės gauna finansinę paramą tam tikrų kovos su Niukaslio liga priemonių išlaidoms atlyginti.
(6)
Sprendimo 90/424/EEB 3 straipsnio 5 dalyje ir 4 straipsnio 2 dalyje nustatytos taisyklės, kuriomis numatoma, kokia dalis valstybės narės patirtų išlaidų gali būti atlyginama iš Bendrijos finansinės paramos.
(7)
Skubių kovos su Niukaslio liga priemonių išlaidoms atlyginti Bendrijos finansinė parama skiriama pagal taisykles, nustatytas 2005 m. vasario 28 d. Komisijos reglamente (EB) Nr. 349/2005, nustatančiame Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (3).
(8)
2008 m. Vokietijoje kilo Niukaslio ligos protrūkių. Vokietija ėmėsi kovos su šiais ligos protrūkiais priemonių pagal Direktyvą 92/66/EEB ir Sprendimo 90/424/EEB 3 straipsnio 2 dalį.
(9)
Vokietija visiškai įvykdė techninius ir administracinius reikalavimus, nustatytus Sprendimo 90/424/EEB 3 straipsnio 3 dalyje ir Reglamento (EB) Nr. 349/2005 6 straipsnyje.
(10)
2008 m. birželio 18 d. ir 2008 m. liepos 17 d. Vokietija pateikė išlaidų, patirtų taikant kovos su Niukaslio liga priemones, sąmatą.
(11)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Bendrijos finansinė parama Vokietijai
Bendrijos finansinė parama gali būti skirta Vokietijai išlaidoms, kurias ši valstybė narė patyrė 2008 m. taikydama kovos su Niukaslio liga priemones pagal Sprendimo 90/424/EEB 3 straipsnio 2 dalį ir 4 straipsnio 2 dalį, atlyginti.
2 straipsnis
Adresatas
Šis sprendimas skirtas Vokietijos Respublikai.
Priimta Briuselyje, 2009 m. vasario 10 d.

Labels: 0
18
15
6